CELEX: 32010D0761
Language: mt
Date: 2010-12-07 00:00:00
Title: 2010/761/UE: Deċiżjoni tal-Kummissjoni tas- 7 ta’ Diċembru 2010 li temenda l-Annessi I u II tad-Deċiżjoni 2010/221/UE fir-rigward ta’ miżuri nazzjonali approvati mill-Ungerija u r-Renju Unit għall-viremija tar-rebbiegħa tal-karpjuni (notifikata bid-dokument numru C(2010) 8617)  Test b’relevanza għaż-ŻEE

8.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 322/47
            
         DEĊIŻJONI TAL-KUMMISSJONI
   tas-7 ta’ Diċembru 2010
   li temenda l-Annessi I u II tad-Deċiżjoni 2010/221/UE fir-rigward ta’ miżuri nazzjonali approvati mill-Ungerija u r-Renju Unit għall-viremija tar-rebbiegħa tal-karpjuni
   (notifikata bid-dokument numru C(2010) 8617)
   (Test b’relevanza għaż-ŻEE)
   (2010/761/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2006/88/KE tal-24 ta’ Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta’ ċertu mard f'annimali akkwatiċi (1), u b'mod partikolari l-Artikolu 43(2) tagħha,
   Billi:
   
               (1)
            
            
               Id-Deċiżjoni tal-Kummissjoni 2010/221/UE tal-15 ta’ April 2010 li tapprova miżuri nazzjonali biex jiġi limitat l-impatt ta’ ċertu mard fl-annimali tal-akkwakultura u annimali akkwatiċi selvaġġi b’konformità mal-Artikolu 43 tad-Direttiva tal-Kunsill 2006/88/KE (2) tippermetti li ċerti Stati Membri japplikaw restrizzjonijiet għat-tqegħid fis-suq u għall-importazzjoni fuq kunsinni ta’ dawk l-annimali sabiex jevitaw l-introduzzjoni ta’ ċertu mard, inkluża l-viremija tar-rebbiegħa tal-karpjuni (SVC), sakemm l-Istati Membri wrew li huma, jew ċerti żoni demarkati, ħielsa mill-marda kkonċernata (“żoni ħielsa mill-mard”) jew li stabbilixxew programm ta’ qerda biex jiksbu t-tali ħelsien.
            
         
               (2)
            
            
               L-Anness I tad-Deċiżjoni 2010/221/UE jelenka ż-żoni li huma ħielsa mill-mard u l-Anness II tagħha jelenka ż-żoni bi programmi ta’ qerda approvati.
            
         
               (3)
            
            
               L-Anness II tad-Deċiżjoni 2010/221/UE attwalment jelenka lill-Gran Brittanja bħala żona tar-Renju Unit bi programm ta’ qerda approvat għall-SVC. Dak l-Istat Membru issa ressaq informazzjoni li turi li l-programm ta’ qerda tiegħu tlesta b'suċċess u li l-Gran Brittanja għandha titqies bħala ħielsa mill-SVC u tiġi elenkata fl-Anness I, minflok l-Anness II, ta’ dik id-Deċiżjoni fir-rigward ta’ dik il-marda.
            
         
               (4)
            
            
               L-Ungerija ressqet applikazzjonijiet lill-Kummissjoni għall-approvazzjoni ta’ miżuri nazzjonali fir-rigward tal-SVC. L-Ungerija wettqet ukoll sorveljanza mmirata tal-SVC għall-aħħar sentejn li wriet li t-territorju kollha tagħha huwa ħieles mill-SVC. L-Ungerija għalhekk għandha tiġi elenkata fl-Anness I tad-Deċiżjoni 2010/221/UE bħala ħielsa mill-SVC.
            
         
               (5)
            
            
               L-Annessi I u II tad-Deċiżjoni 2010/221/UE għandhom għalhekk jiġu emendati skont dan.
            
         
               (6)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti għall-Katina Alimentari u s-Saħħa tal-Annimali,
            
         ADOTTAT DIN ID-DEĊIŻJONI:
   Artikolu 1
   L-Annessi I u II tad-Deċiżjoni 2010/221/UE għandhom jiġu sostitwiti bit-test fl-Anness ta’ din id-Deċiżjoni.
   Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, is-7 ta’ Diċembru 2010.
      
         
            Għall-Kummissjoni
         
         John DALLI
         
            Membru tal-Kummissjoni
         
      
   
   
      (1)  ĠU L 328, 24.11.2006, p. 14.
   
      (2)  ĠU L 98, 20.4.2010, p. 7.
   
      ANNESS
      L-Annessi I u II tad-Deċiżjoni 2010/221/UE għandhom jiġu sostitwiti b'dan li ġej:
      “
            ANNESS I
            
               L-Istati Membri u ż-żoni li huma meqjusa ħielsa mill-mard elenkat fit-tabella u approvati biex jieħdu miżuri nazzjonali biex jevitaw l-introduzzjoni ta' dak il-mard skont l-Artikolu 43(2) tad-Direttiva 2006/88/KE
            
            
                        Marda
                     
                     
                        Stat Membru
                     
                     
                        Kodiċi
                     
                     
                        Id-demarkazzjoni ġeografika taż-żona b'miżuri nazzjonali approvati
                     
                  
                        Il-viremija tar-rebbiegħa tal-karpjuni (SVC)
                     
                     
                        Id-Danimarka
                     
                     
                        DK
                     
                     
                        It-territorju kollu
                     
                  
                        L-Irlanda
                     
                     
                        IE
                     
                     
                        It-territorju kollu
                     
                  
                        L-Ungerija
                     
                     
                        HU
                     
                     
                        It-territorju kollu
                     
                  
                        Il-Finlandja
                     
                     
                        FI
                     
                     
                        It-territorju kollu
                     
                  
                        L-Isvezja
                     
                     
                        SE
                     
                     
                        It-territorju kollu
                     
                  
                        Ir-Renju Unit
                     
                     
                        UK
                     
                     
                        It-territorju kollu tar-Renju Unit; it-territorji ta' Guernsey, Jersey u l-Isle of Man.
                     
                  
                        Mard batteriku tal-kliewi (BKD)
                     
                     
                        L-Irlanda
                     
                     
                        IE
                     
                     
                        It-territorju kollu
                     
                  
                        Ir-Renju Unit
                     
                     
                        UK
                     
                     
                        It-territorju tal-Irlanda ta' Fuq; it-territorji ta' Jersey u l-Isle of Man.
                     
                  
                        Vajrus tan-Nekrożi Pankreatika Infettiva (IPN)
                     
                     
                        Il-Finlandja
                     
                     
                        FI
                     
                     
                        Il-partijiet kontinentali tat-territorju
                     
                  
                        L-Isvezja
                     
                     
                        SE
                     
                     
                        Il-partijiet kontinentali tat-territorju
                     
                  
                        Ir-Renju Unit
                     
                     
                        UK
                     
                     
                        It-territorju tal-Isle of Man
                     
                  
                        Infezzjoni bil- Gyrodactylus salaris (GS)
                        
                     
                     
                        L-Irlanda
                     
                     
                        IE
                     
                     
                        It-territorju kollu
                     
                  
                        Il-Finlandja
                     
                     
                        FI
                     
                     
                        Iż-żoni tal-ġbir tal-ilma ta' Tenojoki u Näätämönjoki; Iż-żoni tal-ġbir tal-ilma ta' Paatsjoki, Luttojoki, u Uutuanjoki huma kkunsidrati bħala żoni ta' lqugħ.
                     
                  
                        Ir-Renju Unit
                     
                     
                        UK
                     
                     
                        It-territorju kollu tar-Renju Unit; it-territorji ta' Guernsey, Jersey u l-Isle of Man.
                     
                  
         
            ANNESS II
            
               L-Istati Membri u ż-żoni bi programmi ta’ qerda fir-rigward ta’ ċertu mard fl-annimali tal-akkwakultura, u approvati sabiex jieħdu miżuri nazzjonali biex jikkontrollaw dak il-mard skont l-Artikolu 43(2) tad-Direttiva 2006/88/KE
            
            
                        Marda
                     
                     
                        Stat Membru
                     
                     
                        Kodiċi
                     
                     
                        Id-demarkazzjoni ġeografika taż-żona b'miżuri nazzjonali approvati
                     
                  
                        Mard batteriku tal-kliewi (BKD)
                     
                     
                        Il-Finlandja
                     
                     
                        FI
                     
                     
                        Il-partijiet kontinentali tat-territorju
                     
                  
                        L-Isvezja
                     
                     
                        SE
                     
                     
                        Il-partijiet kontinentali tat-territorju
                     
                  
                        Ir-Renju Unit
                     
                     
                        UK
                     
                     
                        It-territorju tal-Gran Brittanja
                     
                  
                        Vajrus tan-Nekrożi Pankreatika Infettiva (IPN)
                     
                     
                        L-Isvezja
                     
                     
                        SE
                     
                     
                        Il-partijiet kostali tat-territorju
                     
                  ”